১২ অক্টোবরের দুপুরের আগে তারা নোঙর করে। স্থানটি ঠিক কোনটি ছিল তা নিয়ে মতবিরোধ আছে। তবে বেশির ভাগই মনে করেন সেটি ছিল বর্তমানে এল সালভাদরের রাজধানী সান সালভাদর। কলম্বাস মনে করেছিলেন, তিনি চীন বা জাপানের কাছাকাছি কোথায়ও এসেছেন। কাছেই আছে ভারত। এই ভুল ভাঙতে অবশ্য আরো প্রায় ৩০ বছর সময় লেগেছিল (যদিও ১৫ শ’ শতক থেকেই অনেকে বিশ্বাস করতো পৃথিবী গোলাকার, কিন্তু কলম্বাসের মতো অনেকে তখন মনে করতে পারছিল না যে ইউরোপ ও এশিয়ার মাঝখানে বিশাল কোনো ভূখন্ড থাকতে পারে। ঘুণাক্ষরেও তার মনে হয়নি তিনি নতুন মহাদেশে পৌঁছেছেন। তাই তিনি সেখানকার বাসিন্দাদের নামকরণ করলেন ‘ইন্ডিয়োস’ বলে। তবে এটি যে আসল ‘ইন্ডিয়া’ নয়, তা ধরা পড়ে বেশ কয়েক বছর পর। পেশায় কসাই হিসেবে প্রথম জীবন শুরু করা আরেক ইতালির নাবিক আমেরিগো ভেপসুচির কাছে। তার নামেই হয় আমেরিকার নাম।